በየመስጊዱ ማወክ ሀይማኖታዊ መሰረት የለውም -ዶ/ር አህመድ
አዲስ አበባ፤ ሐምሌ 26/2005 (ዋኢማ) – ዛሬ በአዲስ አበባ ከተማ የጁማኣ ፆለት በሰላም መካሄዱን የአዲስ አበባ ከተማ እስልምና ጉዳዮች ጽ/ቤት አስታወቀ፡፡የከተማው የስልምና ጉዳዮች ጽ/ቤት ከፀጥታ ሀይሉ ጋር በመተባበር ሀይማኖታዊ ስነ ስርዓቱ በሰላም መካሄዱን የጽ/ቤቱ ፕሬዘዳንት ዶ/ር አህመድ አብዱራህማን  ተናግረዋል፡፡በየመስጊዱ የሚበጠብጡ አካላት የስልምና አስተምሮትን የሚፃረሩ በመሆናቸው አጀንዳቸው ሀይማኖታዊ ሳይሆን ፖለቲካዊ እንደሆነ ገልጸዋል፡፡መንግስት ለማስተማር ቅድሚያ ስጥቶ ቢሰራም ከጥፋታቸው ሊታረሙ ባለመቻላቸው የተላለፈው የማስጠንቀቂያ መልዕክት ከሰላማዊው ህዝበ ሙስሊም ድጋፍ እየተቸረው መሆኑን ተናግረዋል፡፡መልዕክቱ የሀይማኖት ተቋማትን ለፖለቲካ ዓላማ የሚጠቀሙ ሀይሎች ቆም ብለው እንዲያስቡ የሚያስችል መሆኑንም ፕሬዘዳቱ ተናግረዋል፡፡አጥፊዎቹ ወጣቶችን በብዛት መጠቀሚያ እያደረጉዋቸው በመሆኑ ወላጆች ልጆቻቸውን መምከር እንዳለባቸውም አሳስበዋል፡፡እንደ ኢዜአ ዘገባ በሀገሪቱ የተጀመሩ የልማት ስራዎችን ለማደናቀፍ በእስልምና ስም የሚያዉኩ ተላላኪዎችን ህዝበ ሙስሊሙ እንዲያጋልጥም ፕሬዘዳንቱ ጥሪ አቅርበዋል፡፡